Tirsdag formiddag skete der en eksplosion i en pølsevogn, der er opstillet på Refshaleøen i forbindelse med Grand Prixet, der løber af stablen i København i denne uge.

Der er tale om en propangas-eksplosion, og den stammer sandsynligvis fra den gas, som bliver benyttet i pølsevogne.

Carsten Reenberg fra Københavns Politi oplyser til tv2.dk, at han endnu ikke ved, hvem den tilskadekommende er, men han går ud fra, at der er tale om en medarbejder i pølsevognen.

Den tilskadekomne har efter ulykken pådraget sig brandsår, men han er ifølge Carsten Reenbarg ved bevidsthed.

Han er nu blevet bragt til Rigshospitalet i en ambulance.